વલસાડ નગરપાલિકામાં મહેકમ મુજબની ખાલી પડેલી ૧૭૮ જગ્યાઓ તથા સેવાનિવૃત્ત થતા ખાલી પડેલી ૫૨ મળી કુલ ૨૩૦ જગ્યાઓ પર કર્મચારીઓની કાયમી તરીકે નિમણૂક કરવા તથા તાજેતરમાં જ ૬૪ કર્મચારીઓને પાંચ વર્ષના ફિક્સ પગાર પર નિમણૂક આપવાના નિર્ણયની ફેરવિચારણા કરી, નગરપાલિકા નિયામકને ૪ માસમાં નિવેડો લાવવાનો હાઇકોર્ટે આદેશ આપતા, વર્ષોથી કાયમી થવા માટે મીટ માંડીને બેઠેલા પાલિકાના હંગામી કર્મચારીઓ તથા ગુજરાત કામદાર સભાના આગેવાનોએ સાંજે પાલિકા પરિસરમાં આતશબાજી કરી આનંદોત્સવ મનાવ્યો હતો.